खेल गतिविधियों में भी भाग लें विद्यार्थी : विजोला
कपूरथला| गुरुहरिगोबिंद पब्लिक सीनियर सेकेंडरी स्कूल नडाला में वार्षिक खेल पुरस्कार वितरण समारोह करवाया गया। समारोह में मार्किट कमेटी ढिलवां के चेयरमैन लखविंदर सिंह विजोला मुख्यातिथि और सेवानिवृत प्रिंसिपल जसवंत सिंह विशेषातिथि थे। लखविंदर सिंह विजोला ने कहा कि विद्यार्थियों को शिक्षा के साथ-साथ खेल में भी बढ़चढ़ कर भाग लेना चाहिए। एथलेटिक्स में अव्वल रहने वाले विद्यार्थियों के अलावा इंटरनेशनल साइंस ओलंपियाड में 23 मेडल विजेता विद्यार्थियों को पुरस्कार देकर सम्मानित किया गया। वलखविंदर सिंह विजोला और जसवंत सिंह ने शुभ करमन सेवा सोसायटी को 11-11 हजार रुपए की राशि प्रदान की। स्कूल प्रबंधक कमेटी द्वारा उन्हें स्मृति चिन्ह देकर सम्मानित किया गया। आशा सिंह घुम्मण, बहादुर सिंह बल, इंद्रजीत सिंह पड्डा, रतन सिंह संधू, दलजीत कौर, बलराम सिंह, संदीप हरजिंदर सिंह, संतोख सिंह , बलविंदर सिंह, प्रगट सिंह, दलीप सिंह, अवतार सिंह गंगा राम मौजूद थे।
hin_Deva hin_Deva